באולימפיאדת אנטוורפן (1920) זכה היל ב-3 מדליות, 2 זהב ו-1 כסף. מדליות זהב, בריצת 800 מטר בשיא לאומי חדש של 1:53.4 דקות, לפני ארל איבי מארצות הברית (1:53.6 דקות) ובוויל ראד מדרום אפריקה (1:54.0 דקות) ובריצת 1500 מטר בתוצאה של 4:01.8 דקות, לפני חברו לנבחרת פיליפ נואל-בייקר (4:02.3 דקות) שזכה בשנת 1959 בפרס נובל לשלום ולורנס שילדס מארצות הברית (4:03.0 דקות). מדליית כסף, בריצה הקבוצתית ל-3000 מטר, אחרי ארצות הברית ולפני שוודיה.
באליפות בריטניה שנערכה בשנת 1921 זכה היל במדליית זהב בריצת מייל בשיא לאומי חדש של 4:13.8 דקות, באותה העת התוצאה השנייה בטיבה בעולם אחרי שיא העולם של נורמן טייבר מארצות הברית (4:12.6 דקות).
לאחר מכן החל היל לעבוד כמאמן. לאחר תום מלחמת העולם השנייה היגר לקנדה ושם עבד כמאמן.
אחמד אל-עכאישי
אחמד אל-עכאישי (בערבית: أحمد العكايشي; נולד ב-23 בפברואר 1989 בביזרטה, תוניסיה) הוא כדורגלן תוניסאי המשחק בעמדת החלוץ ובנבחרת תוניסיה באל-עהד.
קריירת מועדונים.
לפני עונת 2009/10 אל-עכאישי שיחק בקבוצה אטואל דו סאהל התוניסאית ובחודש אוגוסט הבקיע ארבעה שערים במשחק אחד נגד היריבה העירונית חמאם-סוסה בניצחון הקבוצה 1-5. בקיץ 2011 אל-עכאישי עזב את הליגה המקומית והצטרף לאינגולשטאדט 04 מההבונדסליגה השנייה. בשנת 2013 חזר למולדת ושיחק באספרנס תוניס ובקבוצה בה התחיל, אטויל דו סאהל. בין לבין התעניינה בשירותיו קבוצת הצ'מפיונשיפ, רדינג, אולם המעבר לא יצא אל הפועל. בשנת 2016 חתם באל-איתיחאד מההליגה הסעודית.
נבחרת תוניסיה.
אל-עכאישי זומן לנבחרת לראשונה בטורניר גביע אפריקה לאומות 2010 שנערך באנגולה. כמו כן, הופיע אל-עכאישי במדי הנבחרת גם בגביע אפריקה בשנת 2015. באותו טורניר כבש שלושה שערים והיה אחד מחמשת מלכי השערים של הטורניר. את אחד משעריו באותו טורניר כבש אל-עכאישי בתיקו 1-1 נגד קונגו, אשר העלה את תוניסיה לשלב הבא מהמקום הראשון בבית.
שירות בתי-הסוהר
ויוינט סמארט הום ארנה
ויוינט סמארט הום ארנה (באנגלית: Vivint Smart Home Arena) הוא היכל ספורט ובידור הממוקם בעיר סולט לייק סיטי. ויוינט סנטר הוא אולם הבית הרשמי של קבוצת ליגת ה-NBA יוטה ג'אז. ההיכל מכיל 19,911 מקומות ישיבה בתצורת כדורסל.
האולם נפתח ב-1 באוקטובר 1991. עלות בנייתו הייתה כ-164 מיליון דולרים.
מרסלו מצ'דו דוס סנטוס
ויוינט סמארט הום סנטר
נתיבים – כתב עת ליצירה ועיון
סוליטאריות
מין סוליטרי
שחיינית (עוף)
שחיינית (שם מדעי: Phalaropus) הוא סוג של עופות מים ממשפחת החרטומניים הכולל 3 מינים הקרובים לארנריות.
מינים אלה חיים בחצי הכדור הצפוני, כשמין אחד חי באמריקה הצפונית ושניים מצויים בצפון אירואסיה בקיץ ונודדים דרומה בחורף.
הם בעלי צבעים שחורים-חומים עם חזה אדום, ראש לבן ומקור ארוך ושחור. הם מבלים את רוב זמנם במים.
שלושת המינים מתייחדים בכמה מאפיינים: א. דרך השגת המזון: השחייניות מבצעות שחייה מהירה במעגלים, יוצרות מערבולת קטנה ומלקטות את חרקי המים, העולים כתוצאה מכך. בדרך זו הן תופסות גם סרטנים ירודים קטנים. ב. היפוך בתפקידי המין: הנקבות צבעוניות יותר מהזכרים, מחזרות אחריהם ונלחמות נגד נקבות אחרות כדי לזכות בבן זוג. ג. פוליאנדריה (נקבה אחת מתרבה עם כמה זכרים): לאחר הטלת הביצים עוזבת הנקבה את הקן ויוצאת לחפש בן זוג אחר. הזכר נשאר לדגור ולטפל בצאצאים.
בנוסף, השחייניות מתאפיינות בקרומי שחייה נפרדים, כלומר, אחד בכל אצבע. מאפיין זה קיים אצל עוד כמה עופות מים, כמו האגמייה.
במינים הנודדים הנקבות יוצאות דרומה כאשר מסתיימת סדרת ההטלות שלהן. הזכרים עם הצאצאים הצעירים יוצאים חודש-חודשיים מאוחר יותר.
מיון.
בסוג שחיינית ישנם 3 מינים, שני הראשונים מצויים בישראל:
מלך טוקיו
מלך טוקיו (אנגלית: King Of Tokyo) הוא משחק קוביות שמשלב אסטרטגיה ומזל, לשניים עד שישה שחקנים. המשחק נוצר בשנת 2011 באנגלית, על ידי ריצ'רד גארפילד (ממציא המשחק ).
המשחק סובב סביב מפלצות דמיוניות שמשחקים השחקנים אשר נלחמות אחת בשנייה כדי לשלוט בעיר טוקיו ולהישאר בחיים עד לסוף המשחק. המשחק יצא בעברית על ידי חברת "הקוביה".
למשחק יצאו מספר הרחבות ובשנת 2016 יצאה למשחק מהדורה חדשה באנגלית. כמו כן, יצאה גרסה נוספת למשחק שנקראת "מלך ניו יורק" (King Of New York).
King of Tokyo
מזכיר הפנים (הממלכה המאוחדת)
מזכיר הפנים של בריטניה (באנגלית: Home Secretary) הוא ראש משרד הפנים הבריטי, גוף העוסק בענייני ביטחון פנים בבריטניה. המזכיר הוא חבר הקבינט של בריטניה. תפקיד המזכיר נוצר בעקבות הקמת משרד הפנים בשנת 1782.
מזכיר הפנים אחראי על ענייניהן הפנימיים של אנגליה וויילס ועל ענייני הגירה ואזרחות בבריטניה. המזכיר גם אחראי על ענייני השיטור באנגליה וויילס ועל ענייני ביטחון לאומי. כך למשל ה-MI5, סוכנות הביון הבריטית, היא באחריותו הישירה. בעבר מזכיר הפנים היה גם השר האחראי על שירותי בתי הסוהר; ברם, ב-2005 תפקידים אלה הועברו לאחריות משרד המשפטים שאך זה הוקם.
קיווית מצויצת
המכללה האקדמית ויצו חיפה
קיווית
קיווית (שם מדעי: "Vanellus") הוא סוג של עוף ממשפחת החופמיים.
עופות אלה בעלי רגליים ארוכות, מקור קצר בצבעים שחור עד כתום, לעיתים עם דלדלים אדומים או צהובים. הראש גדול עם פסים סביבו או סביב העיניים. אורכם יכול להגיע ל-30 ס"מ.
עופות אלו מצויים במגוון בתי גידול אזורים, בעיקר באזורים טרופיים וסובטרופיים וגם בישראל, והם אינם קשורים לחולות או לאגמי מים. מינים מסוימים חיים באזורים צפוניים, ונודדים בחורף דרומה.
הם ניזונים מטרף קטן שהם מוצאים בין החולות או העשבים. הם מהלכים רוב זמנם על הקרקע, ויעופפו רק כאמצעי הימלטות אחרון.
כיאוניס
קלארנס הובנר
קלארנס ראלף הובנר (באנגלית: Clarence Ralph Huebner; 24 בנובמבר 1888 – 23 בספטמבר 1972) היה גנרל בצבא ארצות הברית, אשר פיקד על כוחות במלחמת העולם השנייה.
ביוגרפיה.
ראשית חייו.
הובנר נולד ב-24 בנובמבר 1888 בבאשטון, קנזס, ובשנת 1910 התגייס לצבא ארצות הברית. הובנר שירת ברגימנט הרגלים ה-18, ובשנת 1916 קודם לדרגת סמל.
במהלך מלחמת העולם הראשונה לחם הובנר כחלק מרגימנט הרגלים ה-28, שהשתייך לדיוויזיה ה-1, ולחם עמו בקרב סן-מייל ובמתקפת מז-ארגון. במהלך הקרבות נהרג מפקד הגדוד ה-2 של הרגימנט, והובנר מונה למחליפו. על פעולותיו בקרבות קיבל הובנר את עיטורי צלב השירות המצוין (2 פעמים), מדליית השירות המצוין וכוכב הכסף.
לאחר המלחמה מילא הובנר תפקידי מטה והדרכה שונים, ובין השנים 1929–1933 פיקד על פורט-לינוורת'.
מלחמת העולם השנייה.
בשנת 1943 מונה הובנר למפקד הדיוויזיה ה-1, לאחר שמפקדה טרי אלן הודח בשל חוסר משמעת בדיוויזיה. הובנר שיקם את המשמעת בדיוויזיה, והוביל אותה במהלך הפלישה לנורמנדי בלחימה בחוף אומהה. לאחר מכן פיקד הובנר על הדיוויזיה במהלך מבצע קוברה, בקרב על אאכן ובקרב יער הורטגן. בינואר 1945 מונה הובנר למפקד הקורפוס ה-5 במקום לאונרד ג'רואו, ופיקד עליו במהלך פלישת בעלות הברית המערביות לגרמניה, וכוחותיו היו הראשונים שיצרו קשר עם הצבא האדום על נהר האלבה.
לאחר המלחמה.
במהלך שנת 1949 היה הובנר מפקד כוחות הכיבוש האמריקנים בגרמניה, ובשנת 1950 פרש מהצבא. לאחר מכן מונה למפקד ההגנה האזרחית בניו יורק, וכיהן בתפקיד זה עד לשנת 1961.
ב-23 בספטמבר 1972 מת הובנר בביתו בוושינגטון די. סי., ונקבר בבית הקברות הלאומי ארלינגטון, וירג'יניה, יחד עם שתי נשותיו.
כיאוניס לבן
כיאוניס לבן (שם מדעי: "Chionis albus"), הוא מין של עוף מסדרת החופמאים השייך למשפחה כיאוניסיים והוא העוף היבשתי היחיד החי ביבשת אנטארקטיקה.
אורכו 38-41 ס"מ ומוטת כנפיו 76-80 ס"מ. הכיאוניס בעל גוף עגלגל עם כסות פלומה לבנה, פנים ורודות חפות מנוצות ומקור אפור מעוקל. לכיאוניס אין קרומי שחייה על רגליו.
הכיאוניס נפוץ רק באזורים הקפואים של אנטארקטיקה וסביבותיה - בסקוטיה ארק, איי אורקני הדרומיים ובדרום ג'ורג'יה. לעיתים רחוקות הכיאוניס ינדוד צפונה לאקלים חמים יותר אך הוא מותאם לחיים באקלים הקשה.
הכיאוניס מוצא את מזונו על הקרקע הקרה. הוא נטפל לעופות אחרים ובעיקר לפינגווינים הנפוצים באזור האנטארקטי, שם הוא מצוי בשולי המושבות, חוטף קריל או דגים ממקור פינגווינים שמאכילים את גוזליהם. הוא גם טורף את הביצים וכן אפרוחים בני יומם, אך מעבר לכך הם גדולים מדי בשבילו. הוא ניזון בנוסף מנבלות, צואה, דגים, תולעים ומשיירי אוכל אנושי.
לשקוביץ
כיאוניס שחור-פנים
כיאוניס שחור-פנים (שם מדעי: "Chionis minor"), הוא מין של עוף מסדרת החופמאים השייך למשפחה כיאוניסיים. הוא קטן מעט מקרובו - כיאוניס לבן.
אורכו של הכיאוניס 38–41 ס"מ, מוטת כנפיו 74–79 ס"מ ומשקלו 460–730 גרם. הוא עוף עגלגל עם פלומה לבנה והרגליים חסרות קרומי שחייה. ראשו גדול והפנים שחורות עם מקור עבה ומעוקל. הזכרים גדולים מהנקבות במין זה.
כיאוניס זה חי רק באזור האנטארקטי של האוקיינוס ההודי, באיי הנסיך אדוארד (Prince Edward Islands) שליד חופי דרום אפריקה, באיי קרוזה ואיי קרגלן ומגיע עד להאי הרד ואיי מקדונלד. הוא מצוי בחופי אזורים ארקטיים בסמוך למושבות של עופות ימיים, כלבי ים או מושבות אנושיים.
הכיאוניס הוא אוכל-כול הניזון מנבלות, צואה, שיירים ימיים ושיירים אנושיים, הוא גם ניזון מאצות ומצמחיה אך גם טורף דגים, חסרי חוליות, ביצים וגוזלי פינגווינים. הוא גם יחטוף לפינגווינים את מזונם.
כיאוניס שחור פנים
גירושים מקסיקניים